**SÚŤAŽNÉ PODKLADY**

**Predmet zákazky:**

**„*Odvoz a zhodnotenie/likvidácia suchého popolčeka*“**

**V Žilina, 03/2025**

**ČASŤ 1 - VŠEOBECNÉ INFORMÁCIE**

1. **Identifikácia obstarávateľa**

MH Teplárenský holding, a.s., Turbínová 3, 831 04 Bratislava – mestská časť Nové Mesto

(ďalej aj len „MHTH“)

Kontaktná osoba:

Ing. Vlado Hamaj - strategický nákupca

+421 905 871 435 / +421 41 5064 169 / vladimir.hamaj@mhth.sk

1. **Predmet zákazky**

Predmetom zákazky je odber, odvoz a zhodnotenie resp. likvidácia suchého popolčeka. Odvoz bude zabezpečený cisternovou automobilovou dopravou. Podrobné vymedzenie predmetu zákazky tvorí časť 3 - Opis predmetu zákazky.

1. **Zmluva**

Výsledkom obstarávania bude uzatvorenie zmluvy, v súlade s platnými právnymi predpismi.

Podrobné vymedzenie zmluvných podmienok tvorí samostatnú časť 5 - Obchodné podmienky.

1. **Obhliadka miesta realizácie zákazky**

N/A

1. **Vysvetľovanie a doplnenie súťažných podkladov**

V prípade potreby objasniť súťažné podklady, poskytovanie vysvetlení a iné dorozumievanie medzi obstarávateľom a účastníkmi, sa bude uskutočňovať písomnou formou – elektronicky prostredníctvom platformy Proebiz.

Za včas doručenú požiadavku účastníka o vysvetlenie súťažných podkladov sa považuje požiadavka doručená v písomnej forme najneskôr 3 dni pred uplynutím lehoty na predkladanie ponúk.

Ak je to nevyhnutné, obstarávateľ môže doplniť informácie uvedené v súťažných podkladoch, ktoré oznámi súčasne všetkým účastníkom najneskôr 2 dni pred lehotou na predkladanie ponúk.

1. **Obsah ponuky**

Ponuka predložená účastníkom musí obsahovať nasledovné doklady a dokumenty preukazujúce splnenie podmienok účasti a požiadaviek obstarávateľa v súťaži:

* 1. Popis akým spôsobom bude odberateľ suchý popolček využívať, resp. likvidovať, množstvo odberu s rozpisom po mesiacoch a ponukovú cenu.
  2. Elektronický súhlas s obsahom „Čestné vyhlásenie účastníka", ktoré tvorí prílohu dokumentu Výzva na účasť. Urobíte tak vo voliteľných podmienkach.
  3. Elektronický súhlas s obsahom zmluvy, ktorá tvorí prílohu dokumentu Výzva na účasť. Urobíte tak vo voliteľných podmienkach.

1. **Predloženie ponuky**

Účastník predkladá ponuku elektronicky v platforme Proebiz. V prípade ak účastník predloží ponuky iným spôsobom (napríklad poštovou zásielkou, osobne, e-mailom), nebude sa na jeho ponuku prihliadať.

1. **Termín predkladania ponúk**

Lehota na predkladanie ponúk uplynie: **26.3.2025, do 18:00 hod.**

1. **Preskúmanie ponúk**

Obstarávateľ preskúma, či všetky ponuky spĺňajú požiadavky obstarávateľa a rozhodne, či ponuka:

* obsahuje všetky náležitosti určené v bode 6 tejto časti súťažných podkladov,
* zodpovedá ďalším pokynom a náležitostiam uvedeným v týchto súťažných podkladoch a vo výzve k súťaži.

Platnou ponukou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.

Účastníkovi, ktorý nesplní podmienky účasti príp. požiadavky obstarávateľa, obstarávateľ zašle elektronicky oznámenie o vylúčení, s uvedením dôvodov vylúčenia ponuky.

Účastníkovi, ktorý splnil podmienky účasti a požiadavky obstarávateľa a nebol vylúčený, zašle obstarávateľ elektronicky prostredníctvom platformy Proebiz výzvu na účasť v elektronickej aukcii a pravidlá priebehu elektronickej aukcie (v prípade rozhodnutia o ďalšom pokračovaní súťaže).

1. **Vysvetľovanie ponúk**

Obstarávateľ môže požiadať elektronicky prostredníctvom platformy Proebiz účastníkov o písomné vysvetlenie ponúk. Nesmie však vyzývať ani prijať ponuku účastníka na zmenu, ktorou by sa ponuka zvýhodnila.

Obstarávateľ vylúči ponuku účastníka z procesu vyhodnocovania:

* ak neuzná vysvetlenie návrhu ceny alebo vysvetlenie ponuky za dostatočné alebo
* ak účastník neposkytne vysvetlenie návrhu ceny alebo vysvetlenie ponuky v lehote určenej obstarávateľom.

Účastník bude upovedomený o vylúčení jeho ponuky s uvedením dôvodu vylúčenia elektronicky prostredníctvom platformy Proebiz.

1. **Vyhodnotenie ponúk**

Obstarávateľ hodnotí tie ponuky, ktoré neboli podľa bodu 9 a 10 zo súťaže vylúčené.

Pri vyhodnocovaní ponúk postupuje Obstarávateľ len podľa kritéria na vyhodnotenie ponúk súťaže a spôsobom určeným v časti 2 - Kritérium na vyhodnotenie ponúk a spôsob jeho uplatnenia.

Obstarávateľ si vyhradzuje právo uzavrieť Rámcovú zmluvu s viacerými odberateľmi.

1. **Práva obstarávateľa**

Obstarávateľ si vyhradzuje právo:

* v priebehu súťažnej lehoty zmeniť, spresniť, alebo doplniť podmienky zadania, a to písomne vo vzťahu k všetkým účastníkom rovnako,
* súťaž zrušiť,
* odmietnuť všetky ponuky a neuzavrieť zmluvu so žiadnym z účastníkov,
* ďalej rokovať s účastníkmi o ponukovej cene a ďalších podmienkach ponuky,
* ponuky vyhodnocovať v ďalších kolách; **aj formou e-aukcie**.

**ČASŤ 2 – KRITÉRIA NA VYHODNOTENIE PONÚK**

Jediným kritériom na vyhodnotenie ponúk je návrh najvýhodnejších podmienok odberu suchého popolčeka, vyjadrený v eurách za jednu tonu bez DPH. Víťazom súťaže sa stane ten účastník, ktorý vo svojej ponuke navrhne najvýhodnejšie podmienky – t. j. v ponuke predloží najlepšiu cenu.

**ČASŤ 3 - OPIS PREDMETU ZÁKAZKY**

MH Teplárenský holding, a.s. závod Žilina produkuje popolček, ktorý je vedľajším produktom zo spaľovania práškového uhlia. Popolček je zachytávaný v elektrostatických odlučovačoch a v suchom stave dopravovaný do zásobného sila s objemom 1700 m3.

Popolček zachytený v elektrostatických odlučovačoch je sivej farby, sypký, homogénny, jemného zrnenia, vysokej suchosti a bez zápachu.

Popolček ako produkt „Popolček do betónu s obsahom NH3“ charakterizovaný ako prímes druhu II do betónu, malty a injektážnej malty, má certifikát o nemennosti parametrov, vydaný spoločnosťou QUALIFORM SLOVAKIA s.r.o.

Tab. 1. Fyzikálne a chemické vlastnosti.

|  |  |  |  |
| --- | --- | --- | --- |
| Vlastnosť | Jednotka | Garantovaná hodnota | Pozn. |
| Obsah aktívny SiO2\* | % hm. | min. 25 | EN 197-1 |
| Obsah SO3 | % hm. | max. 3,0 | EN 196-2 |
| Chloridy Cl- | % hm. | max. 0,10 | EN 196-2 |
| Celkový obsah SiO2,Fe2O3, Al2O3\* | % hm. | min. 70,0 | EN196-2 |
| Celkový obsah alkálií prepočítaný ako ekv. Na2Oeq\* | % hm. | max. 5,0 | EN 196-2 |
| Obsah CaO voľný | % hm. | max. 1,5 | EN 451-1 |
| Obsah CaO aktívny | % hm. | max. 10,0 | EN 196-2 |
| Obsah MgO\* | % hm. | max. 4,0 | EN 196-2 |
| Obsah P2O5 | % hm. | max. 5,0 | ISO 29581-2 |
| NH3 vodný výluh | mg/kg | 100 |  |

\* Popolček získaný spaľovaním len práškového uhlia sa môže považovať za spĺňajúci túto kategóriu

Tab. 2. Ostatné fyzikálno-mechanické vlastnosti.

|  |  |  |  |
| --- | --- | --- | --- |
| Vlastnosť | Jednotka | Garantovaná hodnota | Pozn. |
| Strata žíhaním – Kategória A | % hm. | max. 5,0 | EN 196-2 |
| Jemnosť – kategória N | % | max. 40,0 | EN 451-2 |
| Index aktivity po 28 dňoch a 90 dňoch | deň | min. 75% a 85% | EN 196-1 |
| Objemová stálosť | mm | max. 10,0 | EN 196-3 |
| Merná hmotnosť zŕn max. o 200 kg/m3 viac ako 2 400 kg/m3 | kg/m3 | 2 400 + 200 | EN 1097-7 |
| Začiatok tuhnutia\* | hod. | max. dvojnásobok | EN 196-3 |
| Obsah prírodných rádionuklidov Ra226 pre pobytové priestory1) | Bq.kg-1 | max. 240 | Vyhláška MZ SR  č.528/2007 Z.z. |
| Index hmotnostnej aktivity I1) |  | 2,0 |  |

* V zmysle Vyhlášky 528/2007 zložka vstupnej suroviny (popolček na obsah prírodných rádionuklidov) nevyhovuje požiadavkám, výrobca betónu musí obsah prírodných rádionuklidov v konečnom výrobku overiť na receptúre s najvyšším obsahom popolčeka.
* Popolček nebude obsahovať žiadne znehodnocujúce nečistoty, napr. hlinu, úlomky kameňov, tehál, dreva, železa a pod.
* Zmenu kvality popolčeka vyvolanou zmenou akosti paliva alebo zmenou technológie prerokuje dodávateľ s odberateľom.
* V prípade ak odberateľ odoberie suchý popolček ako vedľajší produkt (na základe vydaného certifikátu), tento môže byť používaný iba na účely uvedené v certifikáte.
* V iných prípadoch je suchý popolček považovaný za odpad a je potrebné s ním nakladať v zmysle platnej legislatívy v odpadovom hospodárstve (zákon č.79/2015 Z.z.).

Požiadavky obstarávateľa a ďaľšie informácie:

* Odberateľ odoberie suchý popolček najneskôr do 2 dní od objednania.
* Popolček je dopravovaný pneumatickou cestou do sila vedľajšieho produktu. Silo je konštruované na odber do autocisterien, je situované v areáli MHTH, závod Žilina.
* Odberateľ odoberie vedľajší produkt do autocisterien, ktorých max. výška nepresiahne 4 m a min. výška nebude menej ako 3 m.
* Odberateľ bude zodpovedný za nakládku, odvoz a zhodnotenie/zneškodnenie popolčeka.
* Odberateľ je povinný po nakládke zabezpečiť odváženie suchého popolčeka na certifikovanej váhe. Vážny lístok prázdneho auta a auta s nákladom odpadu odovzdá obstarávateľovi, ktorý si vyhradzuje právo kontrolovať váženie povereným zástupcom.
* Periodicita odvozu bude závislá od množstvá vyprodukovaného popolčeka v jednotlivých mesiacoch.

Tab. č.3: Predpokladané disponibilné množstvá:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| predpoklad produkcie popolčeka máj 2025 - december 2026 (t) | | | | | | | | | | | | |
| 2025 | | | | | | | | | | | | |
| január | február | marec | apríl | máj | jún | júl | august | september | október | november | december | spolu |
|  |  |  |  | 871 | 617 | 533 | 345 | 584 | 1099 | 1639 | 1614 | 7301 |
| 2026 | | | | | | | | | | | | |
| január | február | marec | apríl | máj | jún | júl | august | september | október | november | december | spolu |
| 1937 | 1937 | 1553 | 1123 | 726 | 551 | 534 | 197 | 545 | 838 | 1509 | 2057 | 13508 |

**ČASŤ 4 - SPÔSOB URČENIA CENY**

Cena musí byť stanovená v zmysle zákona NR SR č. 18/1996 Z. z. o cenách v znení zákona č.196/2000 Z. z., vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení vyhlášky MF SR č. 375/1999 Z. z.

Navrhovaná cena bude stanovená ako cena za jednu tonu, vyjadrená v EUR mene bez DPH.

Celková cena bude zahŕňať všetky náklady a výdavky, ktoré môžu súvisieť s úplnou realizáciou dodávky služby **vrátane dopravných nákladov** a ďalších nákladov súvisiacich s dodaním predmetu zákazky, t. j. licenčné poplatky, poistenie, poplatky za vybavenie certifikátov a osvedčení, resp. iných ciel a daní podľa Incoterms.

**ČASŤ 5 – OBCHODNÉ PODMIENKY**

Zmluvné podmienky predmetu zákazky sú stanovené návrhom zmluvy, podľa prílohy týchto súťažných podkladov.

**ČASŤ 6 – PRÍLOHY**

* Zmluva
* Certifikát
* Protokoly o skúške